पुलिसकर्मियों का कहना है कि आईपीएस अधिकारियों ने पिछले दिनों जो किया क्‍या वह विद्रोह की श्रेणी में नहीं आता है? आईपीएस अधिकारियों के रवैये के बाद से ही पुलिसकर्मियों को ऊर्जा मिली है. उल्‍लेखनीय है कि बस्‍ती के कमिश्‍नर अनुराग श्रीवास्‍तव द्वारा सिद्धार्थनगर के एसपी के साथ दुर्व्‍यवहार के बाद तमाम आईपीएस अधिकारियों ने आईपीएस एसोसिएशन को इस्‍तीफा देकर सरकार पर दबाव बनाया था तथा सफल भी रहे थे. आईपीएस अधिकारियों के दबाव में कमिश्‍नर का तबादला भी कर दिया गया था. पर वो ही अधिकारी पुलिसकर्मियों के मामले में दोहरी नीति अपनाने लगते हैं. उन्‍हें पुलिसकर्मियों की मांग विद्रोह लगने लगती है.